Healthy organic and natural products
#000000
E-kaubandus kogub järjest hoogu ja üha rohkem kasutatakse võimalust mugavalt kodus oma ostud ära teha. Enamasti saabub soovitud kaup automaati või kulleriga kas kastis või kilepakis. Võibolla kuskil või kellelgi on selle kohta ka andmed, kui palju kaste ja kilekotte seetõttu prügisse maandub ja kui palju puid seetõttu maha raiutakse, mingeid numbreid ma selle kohta avaldada ei tea hetkel, kuid arvata võib, et see on päris hirmuäratav.
#000001
Ja oleme täiesti teadlikud, et oleme vaid väike liivatera suures kõrbes, kuid eks iga teekond algab esimesest sammust. Vähemalt saame ise öösel rahulikult magada puhta südametunnistusega, et oleme endast andnud parima.
#000003
Seda mõtet järgime nii pakendite kui ka kaupadega, nagu näiteks biolagunevad Natracare naiste hügieenitarbed või Moltex Pure&Nature mähkmed. Enamus meie pakutavaid šampooni ja dušigeeli pudelitest on valmistatud taimsest plastikust ning biolagunevad.
#000004
Looduspere e-poest pakki saades võibolla mõnikord imestad, et miks saabub vitamiinipurk kommikarbis või puhastusvahend veinikastis. Vastus on väga lihtne. Kõik kastid, millega meile kaup saabub, lähevad uuesti kasutusse. Nii saame anda igale kastile vähemalt veel ühe elu, kui mitte rohkem, sest ka Looduspere poodidesse kaupa laialisaates kasutame neidsamu kaste uuesti ja uuesti, kuni ta tõesti enam ei jaksa ja läheb oma kauaoodatud puhkusele. Oma tegutsemise 18 aasta jooksul ei ole me kordagi pidanud ostma uusi kaste või karpe pakkide saatmiseks.Samuti ei trüki me välja arveid ega pane neid kaubaga kaasa, vaid saadame selle maili teel. Kasutame kilekotte väga harva ja vaid lekkimist pelgavate toodete puhul.
#000005
Väiksemad pakid, mis mahuvad ümbrikusse, saadame laiali vanadest plakatitest valmistatud kottides. Neid kotte valmistavad Tallinna Sotsiaaltöö Keskuse kliendid, kes saavad käelise tegevuse abil töökasvatust, arendavad enda kohusetunnet ja sisustavad samas oma vaba aega. Looduspere poodides on võimalik saada ka nende valmistatud kinkekotte väikse annetuse vastu.
#000006
Hiiumaalt saabuvad meile samuti vahvad kinkekotid, pajalapid ja Jõulukaardid. MTÜ Jääk ja Praak valmistab oma tooteid kasutades erinevate tööstuste ülejääke ja praaktoodangut. Tooteid aitavad valmistada Hiiumaa erivajadusega inimesed.
#000007
Täname, et Loodusperet usaldate ja meilt tellite ning sellega toetate keskkonnasäästlikku mõtlemist.
#000008